《九江道上黄菊盛开经数百里不绝传是东篱遗种》
清代·万承苍

江州古时路，黄花翳连冈。举世无人识，飘零随哓霜。

陶公感萧无，采之助飞觞。遂令千载后，华屋延秋光。

亭亭金石姿，不随世炎凉。清泉濯宿根，空山抱孤芳。

一承君子顾，纫结古锦囊。岂惟制颓龄，令德滋日章。

所以浮湘者，亦欲餐其英。柴桑今为墟，此意谁与明。

作者简介：（?—1746）江西南昌人，字宇光，号孺庐。康熙五十二年进士。乾隆间累官侍讲学士。通经史，善诗文，与李绂相友善。有《孺庐集》。